CELEX: C2006/310/44
Language: fi
Date: 2006-12-16 00:00:00
Title: Asia T-293/06: Kanne 19.10.2006 — NBC Fourth Realty v. SMHV — Regalado Pareja ja Pedrol (PK MAX)

16.12.2006   
            
            
               FI
            
            
               Euroopan unionin virallinen lehti
            
            
               C 310/23
            
         Kanne 19.10.2006 — NBC Fourth Realty v. SMHV — Regalado Pareja ja Pedrol (PK MAX)
   (Asia T-293/06)
   (2006/C 310/44)
   Kannekirjelmän kieli: englanti
   Asianosaiset
   
      Kantaja: NBC Fourth Realty Group (Las Vegas, USA) (edustajat: solicitor A. Woodgate ja solicitor A. Smith)
   
      Vastaaja: Sisämarkkinoiden harmonisointivirasto (tavaramerkit ja mallit)
   
      Vastapuolet valituslautakunnassa: Miguel Isaias Regalado Pareja ja Bibiana Pedrol, joka käyttää liikenimeä Rosell
   Vaatimukset
   
               —
            
            
               ensimmäisen valituslautakunnan 5.7.2006 tekemä riidanalainen päätös asiassa R 397/2005-1 on kumottava;
            
         
               —
            
            
               sisämarkkinoiden harmonisointivirasto on velvoitettava korvaamaan oikeudenkäyntikulut tästä oikeudenkäynnistä ja kulut menettelystä valituslautakunnassa.
            
         Oikeudelliset perusteet ja pääasialliset perustelut
   
      Yhteisön tavaramerkin hakija: Miguel Isaias Regalado Pareja ja Bibiana Pedrol, joka käyttää liikenimeä Rosell
   
      Haettu yhteisön tavaramerkki: Yhteisön kuviomerkki PK MAX, johon kuuluu laivastonsininen väri, luokkiin 3, 25 ja 28 kuuluvia tavaroita varten asiassa R 397/2005-1.
   
      Sen tavaramerkki- tai merkkioikeuden haltija, johon väitemenettelyssä on vedottu: Kantaja
   
      Tavaramerkki- tai merkkioikeus, johon väitemenettelyssä on vedottu: Kansalliset sanamerkit T.K. MAXX luokkaan 35 kuuluvia tavaroita ja palveluita varten, yhteisön sanamerkki T.K. MAX luokkiin 3, 14, 18, 25, 28 ja 35 kuuluvia tavaroita ja palveluita varten sekä samaa nimitystä koskevat aikaisemmat rekisteröimättömät kansalliset tavaramerkit, joita käytetään kaupassa Irlannissa, Yhdistyneessä kuningaskunnassa ja Alankomaissa.
   
      Väiteosaston ratkaisu: Väitteen hyväksyminen kokonaisuudessaan.
   
      Valituslautakunnan ratkaisu: Valituksen hyväksyminen ja asian palauttaminen väiteosastoon jäljelle jääneiden väiteperusteiden osalta.
   
      Kanneperusteet: Neuvoston asetuksen N:o 40/94 8 artiklan 1 kohdan b alakohdan rikkominen.
   Kantaja väittää, että valituslautakunta teki oikeudellisen virheen, kun se katsoi, että aikaisemman ja riidanalaisen tavaramerkin välillä ei ollut sekaannusvaaraa. Erityisesti kantaja väittää, että valituslautakunta tulkitsi väärin suojattujen palvelujen ”kuluttajan” samalla, kun se teki ilmeisen virheen tavaramerkkien ulkoasuun, lausuntatapaan ja merkityssisältöön liittyvässä vertailussa. Lisäksi valituslautakunta ei väitetysti arvioinut oikein aikaisemman tavaramerkin suojan laajuutta sen maineen ja/tai erottamiskyvyn itsessään seurauksena. Lopuksi kantaja väittää, että valituslautakunta on virheellisesti ottanut käyttöön lisävaatimuksia neuvoston asetuksen N:o 40/94 8 artiklan1 kohdan b alakohdan säännöksiin.